**Adásvételi szerződés**

amely létrejött egyrészről

a Magyar Állam, mint tulajdonos nevében az állami vagyonról szóló 2007. évi CVI. törvény 17. § (1) bekezdés e) pontja alapján eljáró Magyar Nemzeti Vagyonkezelő Zártkörűen Működő Részvénytársaság (székhely: 1133 Budapest, Pozsonyi út 56., cgjsz.: 01-10-045784, KSH sz.: 14077340-6420-114-01, adószám: 14077340-2-44, rövid elnevezés: MNV Zrt.) **képviseletében** az állami vagyonról szóló 2007. évi CVI törvény 33. § (1) bekezdésének és az állami vagyonnal való gazdálkodásról szóló 254/2007. (X.4.) Korm. rendelet (továbbiakban: „Vhr.”) 26. § (2) bekezdésében foglaltakra figyelemmel létrejött SZT–41.150 számú megbízási szerződés alapján eljáró **MÁV** **Magyar Államvasutak Zártkörűen** **Működő Részvénytársaság** (székhelye: 1087 Budapest, Könyves Kálmán krt. 36.; adószáma: 10856417-2-44; cégjegyzékszáma: 01-10-042272; ), rövid elnevezés: **MÁV Zrt.**,

A szerződéskötés és teljesítés során a MÁV Zrt. képviseletében eljár (közreműködő):

**MÁV Szolgáltató Központ Zrt.**

Székhely és levelezési címe: 1134 Budapest, Dévai utca 23.

Cégjegyzékszám: Cg. 01-10-045838

Adószám: 14130179-2-44

Aláírási joggal felruházott képviselők:

mint eladó (a továbbiakban: „Eladó”),

másrészről az

NÉV

Székhely:

Cégjegyzékszám:

Adószám:

KÜJ:

Fémkereskedelmi engedély száma:

Szállításban érintett telephely címe:

Szállításban érintett telephely fémkereskedelmi engedély száma:

KTJ:

Aláírási joggal felruházott képviselő:

Képviselet módja (önálló/együttes):

mint vevő (a továbbiakban: Vevő),

(Eladó és Vevő a továbbiakban együttesen: „**Szerződő** Felek”) között az alulírott helyen és napon, az alábbi feltételek szerint:

I. Előzmény

Az MNV Zrt. és a MÁV Zrt. megbízási szerződést kötött egymással a Magyar Állam tulajdonában és MÁV Zrt. vagyonkezelésében lévő, MÁV Zrt. tevékenységéhez szükségtelen, selejtezésből származó vissznyereményi ingóságok értékesítésére, mely szerződést az MNV Zrt. honlapján közzétette (www.mnvzrt.hu) SZT-41.150 számon. A MÁV Zrt. ezen megbízási szerződés alapján, – naptári évente legfeljebb 5 Mrd Ft összértékben – jogosult a tulajdonos Magyar Állam képviseletében eljárva, a jelen szerződés tárgyát képező, 1. sz. mellékletben meghatározott ingóságok értékesítésére, az alábbiak szerint:

**II. Szerződő Felek főbb jogai és kötelezettségei**

1. Vevő nyilatkozik, hogy belföldön nyilvántartásba vett adóalany, valamint nincs olyan jogállása, amely alapján tőle adó fizetése ne lenne követelhető.
2. Vevő nyilatkozik, hogy a nemzeti vagyonról szóló 2011. CXCVI. törvény 3. § (1) bekezdés 1. pontjára figyelemmel átlátható szervezetnek minősül.
3. Vevő nyilatkozik, hogy tudomásul veszi, hogy az általa árverési biztosítékként megfizetett **nettó** **XXXXX,- Ft,** azaz nettó XXXXXX forint (a továbbiakban: „**Árverési biztosíték”**) összege a vételárba beszámít. Az MNV Zrt. a befizetett Árverési biztosíték összegéről „előleg” számlát állít ki (a továbbiakban: „**Előleg1**”).
4. Felek kijelentik, hogy a jelen szerződés elválaszthatatlan részét képező 1. sz. mellékletben szereplő, a Magyar Állam kizárólagos tulajdonában lévő különféle hulladékanyagokat (továbbiakban: „**Hulladékanyag”**) összesen: nettó **XXXXXX**,-Ft (azaz nettó XXXXXXXX forint) előzetes vétel**áron** az Eladó eladja, Vevő pedig megveszi.

Az Árverési biztosíték összegének az előzetes vételárba való beszámítását követően fennmaradó nettó **XXXXXXX,- Ft,** azaz nettó XXXXXX forint vételár különbözetet Vevő köteles a Magyar Állam javára megfizetni. Felek tudatában vannak annak, hogy az előzetes vételár a Felek részvételével lezajlott árverésen megállapított győztes ajánlattételi ár alapján kerül meghatározásra. A különbözetként megfizetett előzetes vételár részt Felek előlegként kezelik (a továbbiakban: „**Előleg2**”).

Szerződő Felek rögzítik, **hogy tekintettel arra, hogy jelen adásvételi szerződés tárgya hulladékként kerül értékesítésre**, a Hulladékanyag értékesítésére a 2007. évi CXXVII. törvény (továbbiakban: „**ÁFA törvény**”) 142. § (1) bekezdés d) pontja alapján, továbbá az ÁFA törvény 6. sz. mellékletére figyelemmel a fordított adózás szabályai az irányadóak.

**Az MNV Zrt. és a Vevő megfelelnek az ÁFA törvény 142.§ (3) bekezdésében előírt feltételeknek, így a Hulladékanyag értékesítése** során felmerülő ÁFA felszámítására, és a Nemzeti Adó- és Vámhivatalnak, mint állami adóhatóságnak történő megfizetésére a Vevő köteles, a Felek közti birtokbaadás és elszámolás után a végső vételár alapján.

1. Vevő a 4. pontban meghatározott Előleg2-t a jelen szerződés hatályba lépését követő 8 naptári naponbelül köteles maradéktalanul megfizetni az MNV Zrt. Magyar Államkincstárnál vezetett 10032000-01457522-00000000 számú számlájára. Az Előleg2 késedelmes fizetése esetén a Vevő köteles késedelmi kamatot fizetni, melynek számítására a Ptk. 8:1.§ (1) bekezdés 4. pontja szerinti vállalkozásnak minősülő Vevő eseténa Ptk. 6:155.§ (1) bekezdésének rendelkezései az irányadók. Amennyiben a Vevő fizetési késedelembe esik, köteles az Eladónak a követelése behajtásával kapcsolatos költségei fedezésére a behajtási költségátalányról szóló 2016. évi IX. törvény szerinti negyven eurónak (40,- EUR) megfelelő, a Magyar Nemzeti Bank késedelmi kamatfizetési kötelezettség kezdőnapján érvényes hivatalos deviza-középárfolyama alapján meghatározott forintösszeget is megfizetni.

Az átutalás elmaradása esetén Vevő a Hulladékanyag elszállítására nem jogosult. A szállítás megkezdése előtt Vevő köteles az Előleg2 megfizetését az átutalás megtörténtét bizonyító bankszámlakivonat másolatának átadásával igazolni.

1. **Vevő a vételár megfizetésekor az átutalás vagy postai csekk közlemény rovatában köteles a „MÁV értékesítés” megjegyzést valamint jelen szerződés számát feltüntetni.**
2. Amennyiben az 5. pontban feltüntetett fizetési határidőt a Vevő elmulasztja, abban az esetben az Eladó írásban felszólítja Vevőt, hogy a részére megküldött fizetési felszólítás kézhezvételét követő 10 munkanapon belül fizesse meg a Hulladékanyag vételárát valamint a késedelmi kamatot és a behajtási költségátalányt. Amennyiben ezen időpontig a Vevő nem tesz eleget a fizetési kötelezettségének, az Eladó jogosult jelen szerződéstől azonnali hatállyal, írásban elállni. Ebben az esetben a Vevő tudomásul veszi, hogy az általa megfizetett Árverési biztosítékot elveszíti.
3. Vevő tudomásul veszi, hogy a Vhr. 27. § (1) bekezdés a) pontja értelmében, amennyiben:

a) az adózás rendjéről szóló 2017. évi CL. törvény 260. § (1) bekezdés a) pontja szerint – mind az árverés megkezdésének, illetve mind a szerződés megkötésének időpontjában - nem minősül köztartozásmentes adózónak, vagy

b) az MNV Zrt.-vel szemben a szerződés megkötésének időpontjában lejárt tartozással rendelkezik,

abban az esetben Eladó jogosult jelen szerződéstől egyoldalúan, azonnali hatállyal, kártalanítási kötelezettség nélkül elállni.

1. Vevő tudomásul veszi, hogy a nemzeti vagyonról szóló 2011. évi CXCVI. törvény (továbbiakban: „**Nvtv**.”) 13. § (2) bekezdése szerint nemzeti vagyon tulajdonjogát átruházni természetes személy vagy átlátható szervezet részére lehet. Amennyiben Vevő nem természetes személy vagy nem minősül átlátható szervezetnek, abban az esetben Eladó a jelen szerződéstől egyoldalúan, azonnali hatállyal, kártalanítási kötelezettség nélkül eláll.
2. Az MNV Zrt. az Előleg2 összegéről - a jóváírás dátumával megegyező teljesítési időponttal - „előleg” számlát bocsát ki Vevő részére. A 11. pont szerinti birtokátruházás után a birtok-átruházási jegyzőkönyv dátumával megegyező teljesítési időponttal végszámla kiállítására kerül sor. A végszámlázás alapja a hivatalos mérlegeredmény és az 1. sz. mellékletben szereplő nettó egységárak (Ft/tonna) szorzata. Felek rögzítik, hogy az 1. sz. mellékletben feltüntetett egységárak az árverési kiírás alapjául szolgáló vagyonértékelésben szereplő értékarányok megtartásával, az árverésen kialakult nyertes ajánlati árnak a csomagban szereplő tételekre történő visszaosztásával alakultak ki. A végszámlában elszámolásra kerül az Előleg2, valamint az Árverési biztosíték (Előleg1) Vevő által megfizetett összege. A végszámla fizetési esedékessége a számla kézhezvételétől számított 15. munkanap.
3. Szerződő Felek rögzítik, és egyúttal tudomásul veszik, hogy az Előleg2 megfizetését az MNV Zrt. annak MNV Zrt. számlájára történő beérkezését követő 5 munkanapon belül elektronikus úton igazolja vissza a MÁV Zrt.-nek. **A birtokátruházásra a szállításra történő átadással, szállításkísérő dokumentum felvételével kerül sor, az MNV Zrt. Előleg2 megfizetésére vonatkozó visszaigazolásának a MÁV Zrt.-hez történő megérkezését követő legfeljebb 60 napon belül egyeztetett időpont(ok)ban történhet.** Amennyiben több időpontban kerül sor a birtokbaadásra, a végszámla teljesítési időpontja az utolsó birtokbaadás napja. Felek rögzítik, hogy jelen pont szerinti 60 naptári nap hosszúságú időintervallum egyben a teljesítésre, azaz a Hulladékanyag elszállítására nyitva álló teljesítési határidőt is jelenti, melynek Vevő általi megsértése kötbérfizetési kötelezettséget vonhat maga után.
4. Szerződő Felek rögzítik, hogy amennyiben a Hulladékanyag vételára a Hulladékanyag tömege alapján került meghatározásra, abban az esetben a ténylegesen átadásra kerülő Hulladékanyag mennyisége legfeljebb **20%**-kal lehet kevesebb a szerződött mennyiségnél (annál több nem lehet), figyelemmel arra a tényre, hogy a nagy mennyiségű, különféle állagú, kopottságú Hulladékanyag **pontos tömege csak a hitelesített mérések alkalmával határozható meg.** A Hulladékanyag tényleges tömege és a szerződött mennyiség közötti különbség a szállításkísérő dokumentum és mérlegjegy alapján elkészítendő birtok-átruházási jegyzőkönyvben kerül rögzítésre. Szerződő Felek rögzítik, hogy a Vevőnek átadott Hulladékanyag tömege nem haladhatja meg a szerződött mennyiséget.
5. A birtok-átruházási jegyzőkönyvben rögzített, a Hulladékanyag tényleges tömege és a szerződött mennyiség közötti különbség alapján számított vételár-különbözetet az MNV Zrt. a végszámla kiállítását követő 15 munkanapon belül, a végszámla alapján visszautalja Vevő részére. Vevő tudomásul veszi, hogy a visszautalt vételár után kamat nem illeti meg, azaz MNV Zrt. a Vevő részére kamatot nem fizet.
6. Vevő tudomásul veszi, hogy az MNV Zrt.-vel szembeni bármilyen követelését a MÁV Zrt.-től nem követelheti. Az MNV Zrt. esetleges nem fizetéséért és fizetési késedelméért a MÁV Zrt. a felelősségét kizárja.
7. Szerződő Felek rögzítik, hogy a birtokátruházással a kárveszély viselése Vevőre átszáll. Amennyiben Vevő a birtokátruházásra a MÁV Zrt.-vel előre egyeztetett időpontot elmulasztja, attól kezdve a Hulladékanyag tekintetében a kárveszélyt a Vevő viseli.
8. Jelen szerződés aláírásával Vevő tudomásul veszi, hogy a Hulladékanyag birtokátruházáshoz szükséges, hitelesített mérlegen történő lemérésével kapcsolatos költségek Vevőt terhelik.
9. Vevő jelen okirat aláírásával kötelezettséget vállal arra, hogy a Hulladékanyagot a birtok átruházását követően haladéktalanul elszállítja, illetve a szállítást megkezdi a 4. sz. Környezetvédelmi mellékletben foglaltak betartásával.
10. A Hulladékanyag bontása, darabolása, vágása, rakodása, mérlegelése, elszállítása a Vevő feladata és költsége. A Hulladékanyag darabolását MÁV Zrt. ellenőrzi. A konverterbe nem adagolható hulladék esetében az anyag mérlegelésekor a darabolási veszteségre – ha a Vevő az eladott anyagot darabolás után szállítja el – MÁV Zrt. 1%-ot számít fel. Bontás, darabolás, vágás után a megőrzési felelősség a Vevőé.
11. A Vevő kötelessége szállítás előtt meggyőződni arról, hogy a tárolási helyen vasúti teher kiszolgálás történhet-e illetve, hogy a tárolási telephely milyen rakodó és szállító járművel közelíthető meg.
12. A Hulladékanyag rakodása és szállítása kizárólag munkanapokon, munkaidőben az 1. számú mellékletben meghatározott kapcsolattartóval történt előzetes, telefonon történő egyeztetés alapján, a MÁV Zrt. anyagilag felelős dolgozója jelenlétében történhet. A tárolási területre történő belépéshez szükséges engedély beszerzése, valamint tételesen a mérlegjegyek összegyűjtése és a jelen pont szerinti MÁV Zrt. dolgozó részére történő átadása a Vevő feladata és költsége.
13. Vevő által a szállításba bevont közreműködő esetén megbízólevél átadása szükséges, melyet legkésőbb 2 munkanappal a szállítás megkezdése előtt meg kell küldeni Eladó kapcsolattartója részére, valamint a [hasznositas@mav-szk.hu](mailto:hasznositas@mav-szk.hu) e-mail címre (MÁV Szolgáltató Központ Zrt. Környezetvédelem, szállítás, leltározás és vasúti tevékenység).
14. Vevő kötelessége és költsége vasúti szállítás esetén az üres vasúti kocsi megrendelése és mind az üres, mind a rakott vagon mérlegelése és rakodása a helyi sajátosságok figyelembevételével. A mérlegelés valamennyi költségét Vevő viseli. A tömeg meghatározásra kizárólag az átadás helyéhez legközelebb eső, áruforgalomra megnyitott mérleggel rendelkező vasútállomáson kerülhet sor.
15. Közúti szállítás esetén a Vevő kötelessége és költsége mind az üres, mind a berakodott állapotú tehergépkocsi mérlegelése. A mérlegelés valamennyi költségét Vevő viseli. Közúti szállítás esetén a mérlegelés (MKEH-nak a telepítés helye szerinti illetékes mérésügyi szerve által hitelesített hídmérlegen) üresen és rakottan kizárólag a felek által előzetesen egyeztetett vagy az átadás helyéhez – településen belül – legközelebb eső mérlegelési helyen, a MÁV Zrt. anyagilag felelős dolgozójának jelenlétében történhet.
16. Eladó kijelenti, hogy a Hulladékanyag per-, teher- és igénymentes. Eladó szavatolja, hogy az adásvételi szerződésben meghatározott Hulladékanyagon harmadik személynek nem áll fenn olyan joga, mely a Vevő tulajdonszerzését akadályozza, illetve korlátozza.
17. Vevő kijelenti, hogy a Hulladékanyagot megtekintette, megismerte, és azt saját célú felhasználásra alkalmasnak találta, ennek megfelelően a Hulladékanyag minőségével kapcsolatban a jövőben sem támaszt Eladóval szemben semmilyen követelést. Kijelenti továbbá, hogy a vonatkozó jogszabályi előírásoknak megfelelően rendelkezik a szerződés tárgyát képező fémhulladék elszállítására, kezelésére és kereskedelmére vonatkozó hatósági engedélyekkel. Vevő tudomásul veszi, hogy Eladó az adásvétel tárgyát képező Hulladékanyagról minőségi bizonyítványt nem állít ki, a hulladék alapját képező tételek eredeti funkcióra történő - vasúti sín esetében a vasúti pályában való - felhasználásra nem alkalmas, ilyen célra nem használható fel, ilyen célra tovább nem értékesíthető.

**A vasúti pályába történő visszaépítés elkerülése érdekében a Vevő köteles a konverterbe nem adagolható Hulladékanyagot saját költségére** **az átvétel helyszínén, elszállítás előtt jellegétől megfosztani.**

**Hulladékanyag jellegétől való megfosztása vasúti sín esetén:**

**Három méterenként a sínfejtől a síngerincig történő bevágás vagy 1,5 - 3 méteres darabokra történő feldarabolás.**

A megvásárolt Hulladékanyag vasúti célú felhasználása esetén Eladó semminemű felelősséget nem vállal azok minőségéért.

1. Eladó a ki nem fizetett Hulladékanyag tekintetében a teljes vételár megfizetéséig tulajdonjog fenntartással él, azaz Vevő mindaddig nem jogosult a többletként átvett anyagot továbbértékesíteni, míg a teljes vételár megfizetésre nem kerül.
2. Vevő köteles betartani a jelen Szerződés **2. sz. mellékletében** meghatározottkörnyezetvédelmi és **3. sz. mellékletében** meghatározott munkavédelmi előírásokat. A munkavédelmi és környezetvédelmi előírások be nem tartásából származó minden kár Vevőt terheli.
3. Szerződésszegésnek minősül minden olyan magatartás vagy mulasztás, amelynek során bármely Fél a jelen szerződéses kötelezettségét megsérti.

A Felek Vevő nem teljesítése, szállítási késedelme esetére kötbérfizetésben állapodnak meg. A kötbér alapja a 4. pont szerinti nettó előzetes vételár. A kötbér számviteli bizonylata a terhelő levél.

A kötbér mértéke:

* szállítási késedelem esetén: napi 0,5 %, de maximum 30%,
* nem teljesítés esetén: 30 %,
* a jogszabály szerint illetékes hatósághoz történő hulladékbevallás nem teljesítése esetén: 20 %.

Amennyiben a Vevő a 11. pont szerinti szállítási kötelezettségét késedelmesen teljesíti, Eladóval egyeztetve köteles póthatáridőt vállalni. Amennyiben a teljesítésre kitűzött póthatáridő eredménytelenül telik el, úgy Eladó jogosult választása szerint a szerződéstől azonnali hatállyal elállni vagy a szerződést azonnali hatállyal felmondani. Vevőt ezen esetben kártérítés, vagy kártalanítás nem illeti meg, továbbá Vevő elveszti az Árverési biztosítékot. Vevő azonban köteles a kötbér mértékét meghaladóan az Eladó valamennyi igazolt, a szerződésszegés kapcsán felmerült kárát érvényesíteni.

Ha a Vevő a várható szerződésszegéséről elvárható időben, de legfeljebb a körülmény felmerülésétől számított 48 órán belül nem tájékoztatja az Eladót, úgy az értesítés elmulasztása miatti kötbérként Felek a várható szerződésszegéssel érintett nettó szerződéses érték alapján megállapított megfizetendő, vagy a kimentésre tekintettel meg nem fizetett kötbér értékének 10 %-át kötik ki, illetve abban az esetben, ha a szerződésszegés nem a teljesítéshez kapcsolódik, akkor ezen kötbér mértéke 50.000,- Ft/alkalom. Az értesítés elmulasztása miatti kötbér akkor is jár, ha a Vevő azon szerződésszegési felelősség alól, melyről értesítést kellett volna adnia, magát egyébként kimenti. A kötbér az Eladó ezzel kapcsolatos igényének bejelentésekor válik esedékessé.

Vevő kötelessége a jogszabály szerint illetékes hatósághoz történő hulladékbevallást követő munkanapon, de legkésőbb a birtok-átruházási jegyzőkönyv kiállítását követő 1 éven belül a jelen szerződés tárgyát képező Hulladékanyaghoz kapcsolódó bevallás másolati példányát a MÁV Szolgáltató Központ Zrt. jelen szerződés 20. pontjában megjelölt elérhetőségére megküldeni és a MÁV Zrt. kapcsolattartójának bemutatni. Ezen kötelezettség elmulasztása esetén Eladó a 4. pontban megjelölt nettó előzetes vételár 20%-nak megfelelő mértékű kötbér kiszabására jogosult.

Amennyiben a Vevő a MÁV Zrt. biztonsági szervezete jelen Szerződésben meghatározott **ellenőrzési** jogát akadályozza, vagy ezt megkísérli és/vagy az ellenőrzés során téves adatot, információt szolgáltat, kötbért köteles fizetni, melynek mértéke: 20.000,- Ft / alkalom.

A kötbér esedékessé válik:

* késedelmi kötbér esetén, ha a késedelem megszűnik, vagy a póthatáridő lejár, vagy a kötbér mértéke a kötbérmaximumot eléri,
* nem teljesítési kötbér esetén, ha az Eladó elállását vagy felmondását a Vevőnek bejelentette,
* a hulladékbevallás nem teljesítése, illetve egyéb kötbérek esetén az Eladó ezzel kapcsolatos igényének bejelentésekor.

A kötbérre vonatkozó fizetési határidő 8 munkanap

Vevő a Ptk. szerinti felelősséggel tartozik a szállítás, rakodás, mérlegelés, stb. során bekövetkezett károkért.

1. Felek megállapodnak, hogy az Eladó követelésének elévülését a fizetési felszólítás megszakítja.
2. Az Eladóval, illetve a MÁV Zrt-vel szembeni bármilyen követelés engedményezése (ideértve annak faktorálását is), továbbá az Eladóval, illetve a MÁV Zrt-vel szembeni bármilyen követelésen zálogjog alapítása csak az Eladó/MÁV Zrt. előzetes írásos jóváhagyásával lehetséges. Az Eladó vagy a MÁV Zrt. írásos jóváhagyása nélküli engedményezéssel, zálogjog alapítással Vevő szerződésszegést követ el az Eladóval/MÁV Zrt-vel szemben, melynek alapján Vevőt kártérítési felelősség terheli.

**III. Egyéb rendelkezések**

**1. A szerződés hatálya, megszűnése**

Jelen szerződés a mindkét Fél általi aláírás napján lép hatályba, amennyiben arra különböző időpontban kerül sor, úgy a későbbi aláírás kelte a hatálybalépés napja.

A jelen szerződés a szerződésben rögzített kötelezettségek Felek általi maradéktalan teljesítéséig hatályos.

A szerződés megszüntethető a Felek közös megegyezésével a közös megegyezés szerint megállapított időpontban, valamint megszüntethető rendkívüli felmondással továbbá elállással.

Szerződő Felek megállapodnak abban, hogy a jelen szerződés különösen, de nem kizárólagosan az alábbiakban meghatározott okok bekövetkezése esetén – a másik Félhez címzett egyoldalú írásbeli jognyilatkozattal – azonnali hatályú rendkívüli felmondás útján is megszüntethető. Az azonnali hatályú, rendkívüli felmondást tartalmazó jognyilatkozat a **III/2.3.** **pont** szerint történő kézbesítésének napján jelen Szerződés megszűnik.

Azonnali hatályú, rendkívüli felmondási okok az Eladó részéről különösen:

1. Eladó jogosult a jelen szerződést azonnali hatállyal felmondani abban az esetben, ha a Vevő az Eladó erre vonatkozó írásbeli figyelmeztetése és a szerződésszerű teljesítésre történő felhívása ellenére az Eladó által meghatározott ésszerű – de legfeljebb 8 munkanapos - póthatáridőn belül sem teljesíti a jelen szerződés alapján fennálló kötelezettségeit.
2. Eladó jogosult azonnali hatállyal felmondani a jelen szerződést abban az esetben, ha a Vevő ellen az illetékes bíróság jogerősen felszámolási eljárás lefolytatását rendeli el, és ennek következtében megítélése szerint bizonytalanná válik a Vevő további szerződésszerű teljesítése.
3. Eladó jogosult azonnali hatállyal felmondani a jelen szerződést, ha Vevő együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen szerződés fenntartását lehetetlenné teszi.
4. Eladó jogosult azonnali hatállyal felmondani a jelen szerződést, ha Vevő végelszámolását az arra jogosult szerv elhatározta.
5. Eladó jogosult azonnali hatállyal felmondani a jelen szerződést, ha a Vevő az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján.
6. Eladó jogosult azonnali hatállyal felmondani a jelen szerződést, ha a Vevő a fémhulladék elszállítására és kereskedelmére vonatkozó, jelen szerződés szempontjából releváns bármely hatósági engedélye megszűnik.
7. Eladó jogosult azonnali hatállyal felmondani a jelen szerződést, ha a jelen Szerződésben meghatározott bármely azonnali hatályú, rendkívüli felmondási ok bekövetkezik.

Azonnali hatályú, rendkívüli felmondási okok a Vevő részéről:

1. Vevő jogosult a jelen szerződést azonnali hatállyal felmondani abban az esetben, ha az Eladó a Vevő erre vonatkozó írásbeli figyelmeztetése és a szerződésszerű teljesítésre történő felhívása ellenére a Vevő által meghatározott ésszerű – de legalább 30 naptári napos - póthatáridőn belül sem teljesíti a jelen szerződés alapján fennálló kötelezettségeit.

Eladó általi rendkívüli felmondás esetén a Vevőt kártérítés vagy kártalanítás nem illeti meg, azonban Eladó jogosult a szerződésszegés kapcsán felmerült kárát Vevővel szemben érvényesíteni.

Felek megállapodnak abban, hogy az Eladó az azonnali hatályú, rendkívüli felmondást megalapozó körülmények felmerülése esetében jogosult választása szerint az elállás jogát gyakorolni.

Eladó fentieken túl is jogosult a Ptk. 6:213. § (1) bekezdésébe foglalt elállási illetve felmondási jogát gyakorolni.

**2. Együttműködési és bejelentési kötelezettség**

2.1. Felek a Szerződés teljesítése során együttműködni kötelesek. Ennek során a Felek minden olyan akadályról vagy körülményről, amely a Szerződés teljesítése szempontjából lényeges, amelyek a Szerződésben vállalt kölcsönös kötelezettségekből kifolyólag a teljesítést érintik, kötelesek egymást szóban vagy írásban haladéktalanul értesíteni.

2.2. Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik féllel a változást követő 3 munkanapon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó Felet terheli a felelősség.

2.3. Felek a jelen szerződésben foglalt valamennyi hivatalos értesítést vagy más közlést írásban kötelesek megküldeni a másik Fél részére.

Az ilyen írásbeli közlést tartalmazó küldemény kézbesítettnek tekintendő az alábbiak szerint:

- átvételi elismervény ellenében kézbe történő átadás esetén az átadás időpontjában,

- futárposta esetében a küldemény átvételének napján,

- ajánlott-tértivevényes postai küldemény esetén a tértivevényen jelzett átvételi időpontban,

- telefax esetében az igazolt feladást követő munkanapon,

- elektronikus úton történő közlés esetén az e-mail tértivevényében (olvasási visszaigazolásban) jelzett időpontban, ennek hiányában a feladást követő munkanapon, kivéve a *„Házon kívül”* visszaigazolás esetében.

A hivatalos értesítések, más közlések, jognyilatkozatok hatálya – ha azok tartamából más nem következik - kézbesítésük időpontjában áll be.

2.4. Felek kölcsönösen megállapodnak abban, hogy jelen Szerződés keretében elvégzendő tevékenységre, illetve koordinálására kapcsolattartó személyeket jelölnek ki.

2.4.1. Vevő részéről a jelen Szerződés vonatkozásában meghatározott kapcsolattartó személy:

|  |
| --- |
| Név: |
| Telefon: |
| E-mail: |

2.4.2. Eladó részéről kapcsolattartó személy az 1. sz. mellékletben meghatározott személy.

2.5. A kapcsolattartók bármilyen nyilatkozata kizárólag az operatív együttműködés keretében értelmezhető, nem tekinthető a jelen szerződés módosításának, tartozás elismerésnek, a szerződéses kötelezettségeket meghaladó kötelezettségvállalásnak, illetve jogról való lemondásnak. Ez utóbbi nyilatkozatok megtételére a cégjegyzésre jogosult képviselők jogosultak.

**3. Szerződésmódosítás**

Jelen Szerződés módosítása a Felek kölcsönös megegyezésével, írásban lehetséges.

Nem minősül a Szerződés módosításának a Felek nyilvántartott adataiban, így különösen a székhelyében, képviselőiben, a kapcsolattartók személyében, bankszámlaszámában bekövetkező változás.

Jelen szerződésben foglalt bármely jogosultság Vevő részéről történő részbeni vagy teljes átruházásához az Eladó előzetes írásbeli hozzájárulása szükséges.

**4. Titoktartás, adatvédelem**

4.1. A jelen Szerződés teljesítése során bármely Fél tudomására jutott olyan információk, amelyek a másik Fél üzleti tevékenységeire, termékeire, szolgáltatásaira, vagy technikai ismereteire vonatkoznak, üzleti titoknak minősülnek és azokat a szerződő Felek bizalmasnak minősítik.

4.2. A másik Fél bizalmas információjáról tudomást szerző Fél azt kizárólag a jelen Szerződéssel kapcsolatban használhatja fel, a másik Fél előzetes írásbeli hozzájárulása nélkül azt harmadik féllel nem közölheti, nyilvánosságra nem hozhatja, nem másolhatja, nem reprodukálhatja.

4.3. Felek megállapodnak, hogy egymás bizalmas információit kölcsönösen úgy védik, mint a sajátjukat. Minden, a jelen Szerződés alapján átvett bizalmas információt - beleértve az arról készített bármilyen hordozón lévő másolatot is - az információtulajdonos rendelkezésének megfelelően vissza kell szolgáltatni vagy meg kell semmisíteni az alábbi esetekben: a Szerződés teljesül, a Szerződés megszűnik, az információtulajdonos azt megkívánja.

4.4. A jelen pont szerinti titoktartási kötelezettség a Szerződés megszűnését követően időkorlát nélkül fennmarad.

4.5. Nem minősül a jelen pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, jogerős bírósági/hatósági határozat vagy az EU jogi aktusa következtében válik szükségessé vagy lehetővé.

4.6. Az a Fél, aki a jelen pontban foglalt titoktartási kötelezettséget megszegi, a másik Féllel, illetve külső harmadik személyekkel szemben teljes kártérítési kötelezettséggel tartozik helytállni.

4.7. Jelen Szerződés előkészítése, megkötése és teljesítése során a személyes adatok kezelése és – amennyiben adattovábbításra kerül sor - az adatok továbbítása, az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: „**általános adatvédelmi rendelet**”), továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: „**Infotv**.”) alapján történik. A Felek kötelezettséget vállalnak arra, hogy az adatkezelés során az általános adatvédelmi rendelet szerinti adatbiztonsági követelményeknek eleget tesznek, továbbá az érintettek jogainak és jogorvoslati lehetőségeinek legteljesebb figyelembevételével járnak el. Amennyiben a Vevő a fentiekben foglalt kötelezettségeit megszegi, a szerződésszegéssel okozott teljes (közvetett és következményi) kárt (függetlenül attól, hogy az az érintett igényén vagy az eljáró hatóság határozatán és/vagy bírósági határozaton alapul) Eladó illetve egyéb jogosult felé megtéríteni köteles.

4.8. A Vevő a jelen Szerződés előkészítése, megkötése és teljesítése során tudomására jutott személyes adatot kizárólag a megőrzésre irányadó időtartamig, a Szerződés teljesítése érdekében az általános adatvédelmi rendelet 6. cikk (1) bekezdés f) pontja (jogos érdek) alapján kezeli. A Vevő vállalja, hogy az előzőekben meghatározott időtartam letelte, vagy az adatkezelési jogosultság bármely egyéb okból történő megszűnését követően a tudomására jutott személyes adatot teljeskörű és helyre nem állítható módon törli.

4.9. Jelen Szerződésben a MÁV Zrt. az adatkezelő a MÁV Zrt. által megadott személyes adatok vonatkozásában. A MÁV Zrt. a szükséges és előírt előzetes tájékoztatást megadta a jelen szerződésben megnevezett munkavállalóinak arról, hogy személyes adataikat (név, e-mail, adott esetben a hozzájuk köthető telefonos, faxos elérhetőség) a jelen szerződéssel összefüggésben, a szerződés teljesítése érdekében, a megőrzésre irányadó időtartamig az őket foglalkoztató MÁV Zrt. a fentebb írt körben és célból használhatja, és a Szerződő Félnek ugyanezen célból és feltételekkel történő használat érdekében továbbíthatja.

4.10. Az MNV Zrt. adatkezeléséről szóló részletes tájékoztatója a <http://www.mnvzrt.hu/felso_menu/adatvedelem/adatvedelmi_tajekoztato> webcímen található.

A MÁV Szolgáltató Központ Zrt. adatkezeléséről szóló részletes tájékoztató a <https://www.mavcsoport.hu/mav-szk/adatkezelesi-tajekoztato> webcímen található.

A MÁV Zrt. vonatkozó adatkezeléséről szóló részletes adatkezelési tájékoztatója a <https://www.mavcsoport.hu/szerzodeskotesekhez-kapcs-alt-adatkezelesi-tajekoztato> webcímen található.

A Vevő a jelen Szerződés aláírásával igazolja, hogy a jelen pontban megadott webcímeken található adatkezelési tájékoztatók tartalmát megismerte és az azokban foglaltakat tudomásul vette, illetve azokat az érintettel – igazolható módon – megismertette.

**5. Vis maior**

Mentesülnek a Felek a szerződésszegés jogkövetkezményei alól, ha a teljesítés elmaradása vis maiorra vezethető vissza.

Vis maiornak minősül minden olyan rendkívüli, előre nem látható tény, körülmény, amely a szerződésszegő Fél érdekkörén kívül esik, Felek akaratától független és elháríthatatlan.

A vis maiorról Felek egymást kötelesek azonnal elektronikus úton és egyidejűleg ajánlott levélben értesíteni. Az értesítés elmaradásából származó kárért az értesítésre kötelezett Fél felel.

A vis maior bekövetkeztét – amennyiben annak tényét a felek bármelyike vitatja – a vis maior helye szerinti Kereskedelmi és Iparkamarától származó jognyilatkozattal vagy egyéb hiteles módon igazolni kell. Emiatt az érintett határidő meghosszabbodik az igazolt esemény időtartamával, amelyről a Felek írásban előzetesen egyeztetnek.

A fenyegető vis maiorról és vis maior bekövetkeztéről, várható időtartamáról a Felek egymást haladéktalanul írásban kötelesek tájékoztatni. A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél felel.

**6. Záró rendelkezések**

6.1. Vevő kötelezettséget vállal arra, hogy jelen szerződésben foglaltak szerint megvásárolt hulladék anyagot semmilyen formában harmadik fél részére vasúti pálya építéséhez, felújításához, vagy vasúti járművek felújításához, javításához nem értékesíti, s e célra saját maga sem használja fel.

6.2. A jelen szerződésben nem rögzített kérdésekben a Ptk., és az egyéb vonatkozó, hatályos jogszabályok rendelkezései irányadóak.

A Felek kötelezettséget vállalnak arra, hogy a Szerződéshez kapcsolódó vitás ügyeiket békés úton, elsősorban tárgyalás útján rendezik. Amennyiben ez nem vezet eredményre abban az esetben a polgári perrendtartásról szóló mindenkor hatályos törvény rendelkezései szerint hatáskörrel, illetékességgel rendelkező bíróság jogosult eljárni.

6.3. Vevő nyilatkozik, hogy az (MNV Zrt.) Eladó vezető állású munkavállalóival, választott tisztségviselőivel, alkalmazottaival, illetőleg ezen személyeknek – a Ptk. szerinti – közeli hozzátartozójával nem áll üzleti kapcsolatban, illetve olyan jogviszonyban – így különösen munkaviszonyban, munkavégzésre irányuló egyéb, illetve szerződéses jogviszonyban –, amely az Eladó jogos gazdasági érdekeit sértheti vagy veszélyeztetheti.

6.5. Vevő megismerte és elfogadja a MÁV Zrt. Etikai Kódexét (http://www.mavcsoport.hu/mav-csoport/etikai-kodex), és az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a MÁV Zrt. által lefolytatott eljárásban együttműködik a vizsgálókkal. Vállalja, hogy a MÁV Zrt. nevében eljáró személy(ek) Etikai Kódexet sértő cselekményé(ei)t jelzi a MÁV Zrt. által működtetett etikai bejelentő és tanácsadó csatornán keresztül.

6.6. A MÁV Zrt. jogosult a Szerződés időtartama alatt szakmai és biztonsági ellenőrzésre, melynek során a Vevő munkáját nem zavarhatja és a tevékenységét nem késlelteti. A MÁV Zrt. ellenőrzése kiterjedhet az irat- és adatszolgáltatás kérésre, melyek teljesítési kötelezettségét a Vevő engedélyezi az alvállalkozóira is.

6.7. Amennyiben a jelen Szerződés bármely rendelkezése vagy a rendelkezés bármely része érvénytelennek vagy végre nem hajthatónak minősül, a jelen Szerződés visszamaradó rendelkezései és a rendelkezés visszamaradó részei továbbra is teljes mértékben érvényesek és hatályosak maradnak, továbbá a Felek kötelesek megtenni minden intézkedést és cselekményt, abból a célból, hogy a lehető legnagyobb mértékig elérjék ugyanazt a gazdasági-pénzügyi hatást és/vagy megvalósítsák ugyanazt a célt, amit az érvénytelen vagy végre nem hajtható rendelkezés vagy annak vonatkozó része elérni és/vagy megvalósítani kívánt.

6.8. Jelen Szerződés kizárólag mellékleteivel együtt érvényes.

6.9. Vevő jelen szerződést aláíró képviselője a Ptk. 3:31.§-ára is különös figyelemmel a jelen szerződés aláírásával kijelenti és teljes körű személyes felelősséget vállal azért, hogy a jelen szerződés vonatkozásában képviseleti joga nincs korlátozva, és nyilatkozati joga nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. A szerződő Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás az Eladóval szemben nem hatályos és annak semmilyen következménye az Eladót nem terheli.

Szerződő Felek megállapodnak, hogy az alábbi dokumentumok a szerződés elválaszthatatlan részét képezik:

1. sz. melléklet: Értékesítés tárgyát képező fémhulladékok adatai, teljesítési hely, nettó árak (nettó egységár), kapcsolattartó
2. sz. melléklet: Környezetvédelmi melléklet
3. sz. melléklet: Munkavédelmi melléklet
4. sz. melléklet: Vevő köztartozás-mentességét illetve helyi adókra vonatkozó adófizetési kötelezettség teljesítését bizonyító okiratok

Jelen Szerződés 6 (hat) példányban készült, melyből 5 (öt) példány az Eladót, 1 (egy) példány a Vevőt illeti meg.

Szerződő Felek a jelen szerződést annak elolvasását és értelmezését követően, mint akaratukkal mindenben megegyezőt jóváhagyólag és cégszerűen írták alá.

|  |  |  |  |
| --- | --- | --- | --- |
| Kelt,………….202…………….. |  | Kelt,………….202…………….. | |
|  |  |  | |
| **Vevő részéről:** |  | **Eladó részéről:** | |
|  |  | Magyar Állam, mint tulajdonos képviseletében eljáró MNV Zrt. megbízásából eljáró MÁV Zrt. képviseletében eljárva: | |
| …………………………… |  | …..…………….. | ……………..…. |
|  |  | **MÁV Szolgáltató Központ Zrt.** | |

**1. sz. melléklet: Értékesítés tárgyát képező fémhulladékok adatai, teljesítési hely, nettó árak (nettó egységár), kapcsolattartó**

|  |  |  |
| --- | --- | --- |
| Teljesítés (tárolás) tényleges helye: |  | |
| Kapcsolattartó |  | |
| Azonosító kód: |  | |
| FAJ-kód: |  | |
| VTSZ szám: |  | |
| MÁV (SAP) tételszám: |  | |
| Anyag megnevezése: |  |  |
| Mennyiség (tonna): |  |  |
| Egységár: |  |  |
| Érték (nettó Ft): |  |  |
| Összérték (nettó Ft): |  | |

|  |  |  |  |
| --- | --- | --- | --- |
| Kelt,………….202…………….. |  | Kelt,………….202…………….. | |
| **Vevő részéről:** |  | **Eladó részéről:** | |
|  |  | Magyar Állam, mint tulajdonos képviseletében eljáró MNV Zrt. megbízásából eljáró MÁV Zrt. képviseletében eljárva: | |
| …………………………… |  | …..…………….. | …..…………….. |
|  |  | **MÁV Szolgáltató Központ Zrt.** | |